ນັກສຶກສາທີ່ຮຽນຈົບໃໝ່ ມີໂອກາດໜ້ອຍ ທີ່ຈະໄດ້ວຽກງານ ທ້າມກາງໂຄວິດ-19
ທ້າມກາງໂຄວິດ-19 ທີ່ຍັງແຜ່ລະບາດຢ່າງໜັກ ໄດ້ສົ່ງຜົນກະທົບໃສ່ເສດຖະກິດໄປທົ່ວໂລກລວມທັງ  ສປປ ລາວ ຢູ່ນີ້ ນັກສຶກສາຈົບໃໝ່ ທີ່ບໍ່ມີຜູ້ເອື້ອອໍານວຍຄວາມສະດວກໃຫ້ຖືກບັນຈຸເປັນພະນັກງານລັດ.
ລະດູການສອບເສັງຈົບຊັ້ນຂອງນັກຮຽນນັກສຶກສາຢູ່ໃນລາວ ແລະບັນຍາກາດ ການຮັບ ໃບປະກາດສະນີຍະບັດທີ່ເຕັມໄປດ້ວຍຄວາມຊົມຊື່ນດີໃຈນໍາກັນຂອງບັນດາຄອບຄົວ ແລະໝູ່ເພື່ອນຂອງນັກສຶກສາຈົບໃໝ່ ຫາກໍ່ຜ່ານໄປ ເມື່ອບໍ່ນານມານີ້ ແຕ່ວ່າທ້າມກາງ ໂຄວິດ-19 ທີ່ຍັງແຜ່ລະບາດຢ່າງໜັກ ໄດ້ສົ່ງຜົນກະທົບໃສ່ເສດຖະກິດໄປທົ່ວໂລກ ລວມທັງ ສປປ ລາວຢູ່ນີ້ ນັກສຶກສາຈົບໃໝ່ ທີ່ບໍ່ມີຜູ້ເອື້ອອໍານວຍຄວາມສະດວກໃຫ້ ຖືກບັນຈຸເປັນພະນັກງານລັດ ທີ່ຕາມປົກກະຕິກໍຈະພົບຄວາມຫຍຸ້ງຍາກໃນການຊອກ ຫາວຽກເຮັດງານທໍາຢູ່ແລ້ວ ນັ້ນ ກໍຍິ່ງມີຄວາມຫວັງໜ້ອຍລົງໄປອີກ ກິ່ງສະຫວັນ ມີ ລາຍລະອຽດ ກ່ຽວກັບ ເລື້ອງນີ້ຈາກ ນັກຂ່າວຂອງພວກເຮົາມາສະເໜີທ່ານໃນອັນ ດັບຕໍ່ໄປ ໃນຊ່ວງເດືອນມິຖຸນາ ຫາເດືອນກໍລະກົດ ເປັນລະດູການແຫ່ງການປິດສົກສຶກສາພາຍ ຫລັງທີ່ມີການສອບເສັງຈົບຊັ້ນຂອງນັກຮຽນ ນັກສຶກສາໃນທຸກລະດັບຢູ່ທົ່ວ ສປປ ລາວ ບັນຍາກາດການເສັງຈົບຊັ້ນ ແລະພິທີຮັບໃບປະກາດສະນີຍະບັດຕ່າງໆ ທີ່ເຕັມປ່ຽມໄປ ດ້ວຍຄວາມຊົມຊື່ນດີໃຈຂອງນັກສຶກສາຈົບໃໝ່ ກໍຄື ຂອງຄອບຄົວ ແລະໝູ່ເພື່ອນກໍຄ່ອຍໆ ຈາງຫາຍໄປພ້ອມກັບວັນເວລາ ແລະປະສົບ ການຕົວຈິງໃນການຊອກຫາວຽກເຮັດງານ ທໍາ ປົກກະຕິແລ້ວນັກສຶກສາທີ່ ຮຽນຈົບໃໝ່ບໍ່ວ່າຢູ່ໃນສັງຄົມໃດ ກໍມັກຈະປະສົບຄວາມ ຫຍຸ້ງຍາກໃນການຊອກວຽກ ເຮັດຢູ່ແລ້ວ ເວັ້ນເສຍແຕ່ມີກໍລະນີພິເສດ ແລະກໍລະນີພິເສດ ນີ້ ຢູ່ໃນແຕ່ລະປະເທດກໍອາດຈະແຕກຕ່າງກັນໄປ ສ່ວນຢູ່ລາວ ຊຶ່ງເປັນປະເທດທີ່ມີເສດ ຖະກິດຂະໜາດນ້ອຍ, ພາກເອກະຊົນຍັງບໍ່ເຂັ້ມແຂງ ແລະບໍ່ມີການຜະລິດອຸດສາຫະກໍາ ຂະໜາດໃຫຍ່ນັ້ນ, ກໍລະນີພິເສດກໍຄືການມີຄອບຄົວ, ຍາດຕິພີ່ນ້ອງ ຫລື ເພື່ອນຝູງທີ່ມີ ເງື່ອນໄຂອໍານວຍຄວາມສະດວກໃນການເຂົ້າບັນຈຸເປັນລັດຖະກອນໄດ້ ເຖິງແມ່ນວ່າ ໃນ ແຕ່ລະກະຊວງ ຫລືອົງການລັດຕ່າງໆ ຈະມີໂກຕາ ແລະຮຽກຮ້ອງໃຫ້ມີການສອບເສັງເອົາ ຄົນເກັ່ງເຂົ້າໄປເປັນພະນັກງານ ກໍຕາມ ດັ່ງການໃຫ້ສໍາພາດຂອງເຈົ້າໜ້າທີ່ຂັ້ນສູງທ່ານ ນຶ່ງໃນກະຊວງສຶກສາ ແລະກິລາ ທີ່ກ່າວ ເຖິງການຊັບຊ້ອນນັກສຶກສາຮຽນຈົບໃໝ່ໃນໄລ ຍະນີ້ວ່າ: ເຊັ່ນດຽວກັນ ພະນັກງານຂັ້ນສູງໃນກະຊວງສຶກສາ ແລະກິລາອີກທ່ານນຶ່ງ ທີ່ໄດ້ຕິດຕາມ ເບິ່ງກັນຊັບຊ້ອນນັກສຶກສາເຂົ້າເປັນພະນັກງານໃນອົງການລັດຕ່າງໆ ກໍໃຫ້ຄໍາເຫັນວ່າ: ດັ່ງທີ່ວີໂອເອໄດ້ສະເໜີໄປເມື່ອມໍ່ໆມານີ້ວ່າ ໃນປີນີ້ ເນື່ອງຈາກລັດຖະບານມີງົບ ປະມານ ຈຳກັດ ສະນັ້ນ ໃນທົ່ວປະເທດ, ທາງພາກລັດມີໂກຕາໃຫ້ຮັບເອົາພະນັກງານໃໝ່ໄດ້ 2,000 ຄົນ ຊຶ່ງໃນນັ້ນ 1,070 ຄົນ ແມ່ນໃຫ້ສໍາລັບກະຊວງສຶກສາທິການ ແລະກິລາ, ອີກ 300 ຄົນແມ່ນເອົາໃຫ້ແກ່ກະຊວງສາທາລະນະສຸກ ນອກນັ້ນແລ້ວ ກໍອະນຸຍາດໃຫ້ ບັນຈຸລັດຖະກອນໃໝ່ໃນຂັ້ນສູນກາງໃນຈໍານວນແຕ່ 3 ຫາ 24 ຄົນ ສ່ວນຢູ່ໃນອົງການ ລັດຂັ້ນທ້ອງຖິ່ນ ຊຶ່ງລວມມີນະຄອນຫລວງວຽງຈັນກັບ 17 ແຂວງນັ້ນ ກໍມີໂກຕາ ລວມ ກັນທັງໝົດໄດ້ 213 ຄົນ ຕໍ່ສະພາບການດັ່ງກ່າວ ມາບວກໃສ່ຜົນກະທົບ ຂອງການລະບາດຢ່າງໜັກ ຂອງໂຄວິດ- 19 ໃສ່ເສດຖະກິດຂອງໂລກ ແລະຂອງລາວຢູ່ນີ້ ມັນເຮັດໃຫ້ນັກ ສຶກສາຈົບໃໝ່ຫລາຍ ຄົນທີ່ຄອບຄົວ ແລະຍາດພີ່ນ້ອງບໍ່ ມີເງື່ອນໄຂຊ່ວຍເຫລືອໄດ້ນັ້ນ ກໍຮູ້ສຶກວ່າຄວາມຫວັງ ຂອງເຂົາເຈົ້າທີ່ຈະໄດ້ເຂົ້າເຮັດວຽກ ຢູ່ໃນອົງການລັດຖະບານ ຊຶ່ງເປັນອົງການທີ່ໃຫຍ່ທີ່ ສຸດທີ່ຈະຮັບເອົາສຶກສາຈົບໃໝ່ ທີ່ມີລະດັບການສຶກສາຢ່າງໜ້ອຍຊັ້ນສູງຂຶ້ນໄປນັ້ນນັ້ນ ມີຄວາມຫວັງໜ້ອຍທີ່ສຸດ, ດັ່ງການເປີດເຜີຍເຖິງຄວາມຮູ້ສຶກຂອງນັກສຶກສາຄົນນຶ່ງທີ່ຫາ ກໍ່ຮຽນຈົບຈາກຄະນະເສດຖະສາດມະຫາ ວິທະຍາໄລແຫ່ງຊາດ ຢູ່ດົງໂດກເມື່ອມໍ່ໆ ມານີ້ວ່າ: ສະຫລຸບແລ້ວ ນັກສຶກສາທີ່ຮຽນຈົບໃໝ່ທີ່ຄອບຄົວ ແລະຍາດຕິພີ່ນ້ອງຂາດເງື່ອນໄຂອັນ ຈໍາເປັນໃນການຊ່ວຍໃຫ້ຖືກບັນຈຸເຂົ້າເປັນພະນັກງານລັດຖະກອນ ຊຶ່ງຕາມປົກກະຕິ ກໍ ປະເຊີນກັບບັນຫາຫຍຸ້ງຍາກໃນການຊອກຫາວຽກເຮັດງານທໍາຢູ່ແລ້ວ ແຕ່ໃນປີນີ້ ທ້າມ ກາງການລະບາດຢ່າງໜັກຂອງພະຍາດ ໂຄວິດ-19 ກໍຍິ່ງປະສົບກັບບັນຫາຫຍຸ້ງຍາກ ຂຶ້ນໄປອີກ